રાહુલ ગાંધીએ આ મુલાકાતમાં બહરીનના વડાપ્રધાન પ્રિન્સ સલમાન બિન હમદ અલ-ખલીફા સાથે મુલાકાત કરી હતી અને તેમને ભૂતપૂર્વ વડાપ્રધાન જવાહરલાલ નેહરૂ લિખિત પુસ્તક ડિસ્કવરી ઓફ ઇન્ડિયા ભેટમાં આપ્યું હતું. આ સિવાય તેઓ એનઆરઆઇ માટે આયોજિત એક કાર્યક્રમનું પણ સંબોધન કરનાર છે. તેઓ એક રાજકીય અતિથિ તરીકે બહરીન પહોંચ્યાછે અને ગ્લોબલ ઑર્ગેનાઇઝેશન ઓફ પીપુલ ઓફ ઇન્ડિયા ઓરિજિન(જીઓપીઆઈઓ) તરફથી આયોજિત એક કાર્યક્રમના વિદાઇ સત્રમાં પણ ભાગ લેશે. કાર્યક્રમમાં 50 દેશોના પ્રતિનિધિઓ ભાગ લેનાર છે. બહરીન માટે રવાના થતાં પહેલાં રાહુલ ગાંધીએ ટ્વીટ કરી લખ્યું હતું કે, એનઆરઆઈ આપણી તાકાતના રિપ્રેઝન્ટેટિવ અને દુનિયામાં આપણા એમ્બેસેડર છે. હું મારા દેશના લોકોને મળવા અને સંબોધન કરવાની રાહ જોઇ રહ્યો છું. ઉલ્લેખનીય છે કે, ગલ્ફ કંટ્રીઝમાં 30 લાખથી પણ વધુ ભારતીયો રહે છે. રાહુલ આ સૌ સુધી પોતાની વાત પહોંચાડવા માંગે છે.